
R E F E R A T   D E   A P R O B A R E
la proiectul de hotărâre privind acordarea unui mandat special reprezentantului Municipiului Brad în Adunarea Generală a ASOCIAŢIEI DE 
DEZVOLTARE INTERCOMUNITARĂ „Sistemul Integrat
 de Gestionare a Deșeurilor Județul Hunedoara”




	Prin adresa nr. 1779/09.08.2021, înregistrată la Primăria Municipiului Brad sub nr. 35274/09.08.2021, Asociația de Dezvoltare Intercomunitară „Sistemul Integrat de Gestionare a Deșeurilor județul Hunedoara” a solicitat acordarea mandatului reprezentantului Municipiului Brad pentru a vota în Adunarea Generală aprobarea tarifelor totale/finale care vor fi practicate de către operatorul S.C. BRAI CATA S.R.L.  în Zona de colectare 1 Brad.
 	Se arată în adresa mai sus amintită că  la determinarea tarifelor totale/finale de operare prin aplicarea influenței tarifelor practicate de către operatorul CMID Bârcea Mare s-a ținut cont de cantitățile de deșeuri puse la dispoziție de către A.D.I. „S.I.G.D.”  Hunedoara, precum și de indicatorii de performanță stabiliți prin O.U.G. nr. 741/2018 pentru modificarea și completarea Legii nr. 211/2011 privind regimul deșeurilor, republicată, cu modificările și completările ulterioare, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de urgență a Guvernului nr. 196/2005 privind Fondul pentru mediu.
	Totodată se menționează că tarifele supuse aprobării nu depășesc valorile maximale ale tarifelor din Planul Tarifar actualizat respectiv 12,89 lei/locuitor/lună pentru mediul urban și 7,84 lei/locuitor/lună pentru mediul rural.
 	Având în vedere solicitarea Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara”, am inițiat prezentul proiect de hotărâre prin care am propus aprobarea mandatării reprezentantului Municipiului Brad ca în Adunarea Generală a Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara” să voteze PENTRU aprobarea tarifelor totale/finale care vor fi practicate de operatorul de salubrizare în zona de colectare 1 Brad și anume:
            a)  - Tarif deșeuri reziduale populație urban: 8,25 lei  + TVA/pers/lună (6,10 lei + 2,15 lei costuri CMID, costuri Transfer și costuri Sortare);
                  - Tarif deșeuri reciclabile populație urban: 1,4 lei + TVA/pers/lună (1,13 lei + 0,27 lei costuri CMID, costuri Transfer și costuri Sortare);
                     Astfel: Total tarif aplicat populație urban: 8,25 lei fără TVA + 1,4 lei fără TVA = 9,65 lei +TVA/pers/lună.
             b) - Tarif deșeuri reziduale populație rural: 5,24 lei  + TVA/pers/lună (4,03 lei + 1,21 lei costuri CMID, costuri Transfer și costuri Sortare);
                  - Tarif deșeuri reciclabile populație rural: 0,94 lei + TVA/pers/lună (0,79 lei + 0,15 lei costuri CMID, costuri Transfer și costuri Sortare);
                     Astfel: Total tarif aplicat populație rural: 5,24 lei fără TVA + 0,94 lei fără TVA = 6,18 lei +TVA/pers/lună.
         c) - Tarif deșeuri reziduale  agenți economici și instituții publice: 471,02 lei  + TVA/tonă (318,42 + 152,6 lei costuri CMID, costuri Transfer și costuri Sortare);
                  - Tarif deșeuri reciclabile agenți economici și instituții publice: 772,67  lei + TVA/tonă (580,98 lei + 191,69 lei costuri CMID, costuri Transfer și costuri Sortare).67
Competența dezbaterii și adoptării proiectului de hotărâre aparține Consiliului Local al Municipiului Brad în temeiul prevederilor art. 129 alin. (2) lit. d), alin. (7) lit. n),  alin.(14) și ale art. 139, coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
           Invoc în susținerea propunerii mele art. 89 – art. 92 și art. 132 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, ale Ordonanţei de Urgenţă a Guvernului nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de Urgenţă a Guvernului nr. 196/2005 privind Fondul pentru mediu, cu modificările și completările ulterioare, ale Legii nr. 273/2006, privind finanţele publice locale, cu modificările şi completările ulterioare, Ordonanței Guvernului nr. 26/2000, cu privire la asociaţii şi fundaţii, cu modificările şi completările ulterioare, ale art. 10 din Legea serviciilor comunitare de utilități publice nr. 51/2006, republicată, cu modificările şi completările ulterioare, Legii nr.101/2006 a serviciului de salubrizare a localităților, republicată, cu modificările și completările ulterioare, ale art. 59 din Legea nr. 211/2011 privind regimul deşeurilor, republicată, cu modificările și completările ulterioare, ale Documentului de poziție privind modul de implementare a proiectului „Sistem integrat de management al deșeurilor în județul Hunedoara”, ale Statutului ASOCIAŢIEI DE DEZVOLTARE INTERCOMUNITARĂ „Sistemul Integrat de Gestionare a Deșeurilor Județul Hunedoara”, Ordinului A.N.R.S.C. nr. 109/2007 privind aprobarea Normelor metodologice de stabilire, ajustare și modificare a tarifelor pentru activitățile specifice serviciului de salubrizare a localităților, Ordinului A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităților, cu modificările și completările ulterioare, Hotărârii Consiliului Local al Municipiului Brad nr. 60/2009 privind asocierea Municipiului Brad cu Judeţul Hunedoara, precum şi cu unele unităţi administrativ-teritoriale din judeţul Hunedoara, în vederea constituirii Asociaţiei de Dezvoltare Intercomunitară “Sistemul Integrat de Gestionare a Deşeurilor Judeţul Hunedoara”, Hotărârii Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările ulterioare, precum şi ale Statutului Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara”.

